現年57歲的林海峰(Jan)熱愛跑步,不時參加馬拉松賽事,今天(16日)Jan在社交平台貼出參加波士頓馬拉松的照片,他直言天氣不似預期,並以3小時51分完成全馬賽事,他寫道:「熱暑人,冇法,抽筋爆偈捱到尾,熱爆加灰爆。馬拉松就係咁令你又愛又恨,可以點?睇你點啦,咁啱見到藍天白雲心晴朗!」
據了解,Jan先後參加過2015年東京馬拉松﹑2019年紐約馬拉松﹑2022年倫敦馬拉松﹑2023年柏林馬拉松,以及今年波士頓馬拉松,尚餘今年10月舉行的芝加哥馬拉松,Jan有望完成大滿貫,獲「六星甜甜圈」馬拉松獎牌。